Siku ya michezo

SIKU YA MICHEZ0

Hayawi hayawi mwisho huwa.Asubuhi na mapema jua likiwa limeshachomoza
miale yake iliopenya katika dirisha langu.Niliamka na kuharakisha bafuni
kujinadhifisha mwili wangu.Basi kwa upesi nilielekea kuvalia jezi yangu
ya shule ambayo ilinitoa vizuri sana.Nilielekea sebuleni kupata
kiamshakinywa.Sauti ya mama yangu mpendwa ilikuwa kama ada kuiskia kabla
nitoke."Usijali mwanangu,mtashinda katika mechi hiyo".Shukran mama kwa
kutuamini na kunipa tumaini pia".Nilijibu huku nikitoka nyumbani
kuelekea shuleni.Bila shaka nilikuwa na imani kuwa bidii na jitihada
zote tulizokuwa tukifanya hazitaambulia patupu.

Niliwasili shuleni humo kwa mda mwafaka kabisa.Shuleni nilipata kwamba
kila kitu kipo shwari.Walimu na washikadau husika walikuwa wakijadiliana
kuhusu mambo fulani.Wachezaji wenzangu tayari walikuwa wameshafika
uwanjani.Nyuso za kila mwanafunzi zimejaa bashasha riboribo. Kwani ile
siku tuliyokuwa tunaisubiri kwa hamu na ghamu tayari
imeshawadia.Ilipotimu muda wa saa tatu na nusu kengele ilipigwa ya
kutuita pamoja kwani shule nyinginezo tayari zilikuwa zimeshawasili.

Mwalimu wetu mkuu alituhutubia huku uso wake ukiwa umejaa hofu.Mtu
angeweza sema kwamba hakuwa anaamini kwamba tutaweza katika mchuano
huo.Walimu wote walikuwa na imani na sisi sababu ya mazoezi mengi
tuliyofanya.Takriban wiki yote hiyo hadi kufikia siku ya michezo
tulikuwa tunarauka uwanjani ili kufanya mazoezi.Walitutakia kila la
kheri na kutuashiria twende uwanjani na tudumishe amani na heshima kama
shule yetu ilivyosisitiza.

Timu zingine zikiwa zimeshajiandaa na kuvalia jezi zao maridadi.Uwanja
ulijaa furifuri.Si walimu si wanafunzi,si wapitanjia na wala si
wazazi.Wote walijaa hapo tayari kushangiria timu zao mahsusi.Siku hiyo
ilikuwa siku ya michezo aina ainati si mpira wa neti,kandanda na pia
mpira unaonjulikana almaarifu voliboli.Shule zote zilikuwa na
wawakilishi katika kila kitengo.Timu ya kwanza kujitoma uwanjani ilikuwa
ya wanadada katika mpira wa neti.Wote walijitahidi na kuonyesha mbinu
zao katika mchezo huo.Punde si punde shule jirani ikaitinga shule yetu
bao moja.Washingiriaji walishangiria na walioshindwa hawakukubali waitwa
washindani.Baada ya jitihada na tumaini waliyopokea kwa watazamaji shule
yetu ikakomboa bao hilo.Hapo ndio ikawa mwanzo wa mtiririko wa
mabao.Shule yetu ilijizolea bao sita kwa moja.Alhamdullilahi huo ukawa
ushindi wa kwanza kujivunia.

Naam,Tukajitoma uwanjani wanakandanda tayari kwa ushambulizi.Timu
zilikuwa nne na washindi waliingia kwenye fainali kuu ili kujua washindi
wakuu.Timu yetu ilifaa kuchuana na timu ya shule jirani ya
Sokomoko.Ilhali timu ya shule ya Gasi ilifaa kuchuana na timu ya
Ngelisi.Waliotangulia kucheza ni hizo timu mbili sisi bado
tukisubiri.Hapo ndio tuligundua kuwa golikipa wetu maarufu Katana
alikuwa hayupo.Mwalimu wa michezo alitutoa hofu na kutupa moyo na
pambaja.Kijana Katana kumbe alikuwa mgonjwa wa kifua.Lisilo budi
hubidi,mimi nikachukua nafasi yake na kuamua kudakia timu Yetu.Mechi
baina ya Ngeliso na Gasi walitoana nungenunge na hivyo basi penalti ikwa
ni lazima kwao.Katika mchuano huo wa penalti ambapo walipewa fursa
tano,ndipo timu ya Gasi ikajizolea bao Tatu na wafuasi wao moja.

Hurrah!!ushindi umeenda kwa Wanagasi.Vifijo na nderemo vilisikika kote
uwanjani huku timu ya ngeliso ikikubali kushindwa.Waliahidi kujaribu
tena kwa bidii wakati ujao.Baada ya kipindi cha muda mfupi cha kupumzika
kipenga kililizwa na Timu yetu na wanasokomoko kujitoma Uwanjani.Kwa
mbali zaidi,nilimuona baba yangu na jirani yangu.Wote walinipungia mkono
kuniashiria kuwa tuko pamoja hadi mwisho wa soka.

Naam,baada ya muda mfupi,wanakandanda wanatambua kama kipindi cha
kwanza.Kipindi hiki ambacho huwa ni dakika arubaini na tano,tulifaulu
kuwafunga bao moja timu pinzani.Ama kweli,sisi wachezaji ndio tulijua
kuwa mchuano huo haukuwa rahisi kabisa.Haikuwa rahisi kufunga bao hilo
lakini hatukuwa na budi kumshukuru maulana.Baada ya mapumziko
mafupi,tulirudi uwanjani tena na kujizatiti tena.Walilipiza bao hilo na
kutufunga moja pia.Uchungu na ari ikatufanya tuongeze bidii
zaidi.Mchezaji wetu maaraufu Zuberi na Mwengo walifunga mabao mawili kwa
mpigo.Hilo liliwavunja moyo wapinzani wetu na wakalegeza kamba.Hapo ndio
tulichukua hatamu kuu ya kuingia katika fainali na wanaGasi.

Tulitoka uwanjani na kukumbatiana na walimu pamoja na wanafunzi.Ilikuwa
furaha isiyo na kifani.Sote tuliamini kwamba kweli hata sisi
tunaweza.Tulipumzika si haba kabla kipenga kupulizwa.Tulirudi uwanjani
tukiwa na tumaini ya kwamba tutajizolea ushindi.Basi mechi ilianza,na
hatukukawia kabla ya kuwafunga timu ya Wanagasi bao mbili kwa nunge.Mtu
angeweza kusema kuwa timu yao haikuwa imepata mazoezj ya kutosha.Ushindi
umebaki kwetu shuleni.Hurrah!vifijo, nderemo na gwaride zilisikika kote
uwanjani.Kengele ilikirizwa ili kuwakusanya watu wote mahala pamoja.

Majibu yalitoka kuwa shule imewakilisha vyema katika kila mchuano.Ama
kweli bidii zetu zilizaa matunda mabivu na matamu.Tarumbeta zilipulizwa
na ngoma kulizwa.Machozi ya furaha yalitiririka.Sikuamini kuwa licha ya
kuwa mwanasoka mzuri pia katika sekta ya ugolikipa niko sawa.Mwalimu
mkuu kwa furaha aliyokuwa nayo,alimpa kila mchezaji noti ya shilingi mia
tano.Aliahidi kufanya dhifa kubwa ya kusherehekea ushindi wetu.Walimu
nao hawakuachwa nyuma,waliahidi kutuchangia na kutununulia kila
mwanakandanda viatu vipya.Ama kweli chanda chema huvikwa pete.Nilienda
nyumbani siku hiyo nikiwa na furaha riboribo ambapo nililakiwa kwa
shangwe na nderemo na wazazi,ndugu,jamaa na marafiki.